kalixlouiis/myanmar-wikipedia-corpus huggingface dataset:
အမြတ်မှာ ၂၀၀၄ ခုတွင် ဒေါ်လာ (၁၅၀ ၀၀၀) ဖြစ်သော်လည်း ၂၀၀၅ ရောက်သော် (၃၅၀ ၀၀၀) အထိ ဖြစ်လာသည်။
၂၀၁၂ ခု၊ ဒီဇင်ဘာလတွင် ထိုင်ဝမ် ကုန်ထုတ်လုပ်ငန်းဖြစ်သော ဖော့ကွန်း (Foxconn) က လုပ်ငန်း၏ (၈.၈၈) ရာခိုင်နှုန်းကို ဒေါ်လာ သန်း (၂၀၀) နှင့် ဝယ်သည်။
သို့ဖြင့် ဒေါ်လာ သန်း (၂၂၅၀) တန်သော လုပ်ငန်း ဖြစ်လာသည်။
၂၀၁၄ ခု၊ ဇွန်လ ၂၆ ရက်တွင် အများပိုင်ကုမ္ပဏီပြုကာ ရှယ်ယာတစ်ခုကို ဒေါ်လာ (၃၁.၃၄) နှင့် အရောင်းပိတ်သည်။
၂၀၁၄ ခုတွင် ဂိုးပရို၏ အမြတ်ငွေ (၁၂၈) သန်းသာ ရချိန်၌ နစ်က (၂၃၅) သန်း ယူခဲ့ရာ လစာအမြင့်ဆုံး အမှုဆောင်အရာရှိချုပ်အဖြစ် စာရင်းဝင်သွားသည်။
၂၀၁၆ ခု၊ ဒီဇင်ဘာတွင် လူထုအား ကတိပြုသည့် ပြောကြားချက်ဖြစ်နှင့် မညီဟုဆိုတာ ဥပဒေလုပ်ငန်းတစ်ခုက တရားစွဲသည်။
စတော့ဈေးများ ကျသည့်နောက် လုပ်အားစု၏ (၇) ရာခိုင်နှုန်းဖြစ်သော အလုပ်နေရာ (၁၀၀) ကို လျှော့ချရသည်။
ဝန်လျှော့ခြင်းကို ၂၀၁၇ ခု၊ မတ်လအထိ လုပ်ရသည်။
၂၀၁၈ ရောက်သော် ဒရုန်းထုတ်ကုန်များကို ထုတ်တော့မည်မဟုတ်ဟု ကြေညာသည်။
လက်ရှိကာလ၌ ဂိုးပရိုကို ရောင်းချရန် အသင့်ရှိသည်ဟု ဝုဒမန်းက ကြေညာသည်။
ဆုတံဆိပ်များ အားနက်အင်ယန်း (Ernst & Young) စွန့်ဦးတီထွင်ဆုကို ၂၀၁၃ ခုတွင် ရသည်။
အဖိုးနည်းဝန်ပါ ကန်ကော်ဒါ ထုတ်လုပ်သည့်အတွက် နည်းပညာနှင့် အင်ဂျင်နီယာဆိုင်ရာ အမ်မီဆုကို ဂိုးပရိုနှင့်ပင် ၂၀၁၄ ခု၌ ရသည်။
မိသားစုဘဝ ဂျေး ကော်လီနှင့် လက်ထပ်ရာ သားသမီး ၃ ယောက်ရှိပြီး ကာလီဖိုးနီးယားပြည်နယ်၊ ဝုဒဆိုက်မြို့၌ နေထိုင်လျက် ရှိသည်။
တင် ဘားဂလင်း ( ) (၁၉၈၉-၂၀၁၉) သည် စင်တက်အမည် အဗစ္စီ () ဖြင့် ကျော်ကြားသည့် ဆွီဒင်လူမျိုး ဂီတပညာရှင်၊ တေးနှောနှင့် တေးသံသွင်းသူ ဖြစ်သည်။
အသက် ၁၆ နှစ်အရွယ်တွင် ဂီတဖိုရမ်များတွင် သီချင်းများတင်ရာမှ ခွေထုတ်ပေးရန် ကတိရလာသည်။
၂၀၁၁ ခုထွက် အထပ်များ (Levels) သီချင်းနှင့် ပေါက်သွားပြီ: ပထမဆုံးအခွေသည်လည်း လူကြိုက်များသည်။
ထိုအခွေ၌ပါသော ငါ့ကို နှိုးပါ (Wake Me Up) မှာ ဥရောပနှင့် အမေရိကားတို့တွင် ထိပ်တန်း (၁၀) ပုဒ်စာရင်းတွင် ပါခဲ့သည်။
စိတ်ကျန်းမာရေးပြဿနာကြောင့် နယ်လှည့်ဖျော်ဖြေပွဲများကို ၂၀၁၆ ခု၌ ရပ်နားထားရာမှ ၂၀၁၈ ခု၊ ဧပြီလ ၂၀ ရက်တွင် အိုမန်နိုင်ငံ၊ မူစကတ်မြို့၌ မိမိကိုယ်မိမိ အဆုံးစီရင်သွားသည်။
ဂျွန်လ ၈ ရက်တွင် သူ၏ဇာတိ စတော့ဟုမ်းတွင် မြုပ်နှံသဂြိုဟ်သည်။
ဆွမ်းတော်ကြီးဝတ်အသင်းသည် မြန်မာပြည်အရပ်ရပ်၌ ရှိကြပြီး နေရာဒေသကို လိုက်၍ ဝတ်အသင်းများ လုပ်ဆောင်ပုံ ကွဲလွဲကြသည်။
ဥဩမည်ဟီး ဆွမ်းတော်ကြီး ဟူသော လင်္ကာမှတ်တမ်းများအရ မြန်မာသက္ကရာဇ် ၁၁၅၆-ခုနှစ်၊ ဘိုးတော်ဘုရားလက်ထက်မှပင် ဝါတွင်းသီတင်းပတ် ဥပုသ်နေ့တိုင်း ဆွမ်းတော်ကပ်ပွဲ စတင်ပေါ်ပေါက် လာခဲ့ရာ တစ်နှစ်မပျက် ဆက်လက်ပြီး လက်ဆင့်ကမ်း ကုသိုလ်ယူလာမှုမှာ နှစ်ပေါင်း နှစ်ရာကျော်ခဲ့ပြီ ဖြစ်သည်။
အမြို့မြို့ အနယ်နယ်မှ ထိုဝတ်အသင်းများထဲတွင် စစ်ကိုင်းဆွမ်းတော်ကြီးဝတ်အသင်းသည် တစ်မူထူးခြားလှပေသည်။
ဓမ္မရုပ်စုံ ဘာသာရေး မဂ္ဂဇင်း၊ အမှတ်(၇)၆၉၊ စစ်ကိုင်းမြို့မှ ဆွမ်းတော်ကြီး ဝတ်အသင်းများ၊ တင်အောင်မျိုး၊ စာ-၁၈ ကိုးကား Category:မြန်မာနိုင်ငံရှိ ဗုဒ္ဓဘာသာ အဖွဲ့အစည်းများ။
စစ်ကိုင်းဆွမ်းတော်ကြီးဝတ်အသင်းသည် မြန်မာပြည်အရပ်ရပ်၌ ရှိကြသော ဝတ်အသင်းများနှင့်မတူ တစ်မူထူးခြားလှသော ဆွမ်းတော်ကြီးဝတ်အသင်းများ (ဝါ) အရုဏ်တော်အသင်းများ၏ ကြာရှည်လှသော သက်တမ်းနှင့်အတူ လူသိများ ကျော်ကြားလှပေသည်။
ဝါတွင်းကာလ ဥပုသ်နေ့တိုင်း ဘုရားစဉ်လှည့်ပြီး ဆွမ်းတော်ကပ်လှူကြရာတွင် အဖိတ်နေ့တွင် အရုဏ်တော် ဝတ်အသင်းများမှ မြို့ထဲမြို့ပြင် လှည့်လည် အလှူခံထွက်ကြပြီး ဥပုသ်နေ့ အရုဏ်မတက်မီ ဝတ်ဖြူစင်ကြယ် ဝတ်ဆင်၍ ဖိနပ် လုံးဝမစီးဘဲ တန်းစီကာ ဘုရားစဉ်အရောက်သွားကြ၍ ဆွမ်း၊ ပန်း၊ ရေချမ်း၊ ဝတ္ထုငွေများ ကပ်လှူပူဇော်လှူဒါန်းပြီး အပြန်၌လည်း လာစဉ်က ကဲ့သို့ပင် နှစ်ယောက်တစ်တွဲ တန်းစီ၍ စည်းကမ်းတကျ ကိုယ့်ရပ်ကွက်အရောက် အတီးအမှုတ် အကအခုန်များနှင့် ပြန်ကြသည်။
ဘုရားစဉ်၏ နောက်ဆုံးဘုရားဖြစ်သော ကောင်းမှုတော်ဘုရား အလှည့်သည် သီတင်းကျွတ် လပြည့်နေ့ဖြစ်ပြီး ဝါကျွတ်ပွဲတော်လည်း ဖြစ်သည့်အလျှောက် ရှေ့ဝင်းနောက်ဝင်း ခင်းပြီး သွားလာသည့်အပြင် ယိမ်းအဖွဲ့၊ ဗြော၊ အိုးစည်ဒိုးပတ် အဖွဲ့များနှင့် ကခုန် ပျော်ရွှင်စွာ သွားရောက်ဆွမ်းတော်ကပ်ကြပြီး သီတင်းကျွတ်လပြည့်ည ဘုရားမှာပင် ညအိပ်ပြီး လပြည့်ကျော် (၁)ရက်နေ့ရောက်မှ မြို့တွင်းသို့ လာစဉ်ကကဲ့သို့ပင် ပြုံးပျော်စွာ ပြန်လာကြသည်။
ဝါဆိုလပြည့်နေ့ ဆွမ်းဦးပုညရှင်စေတီမှ အစပြုပြီး သီတင်းကျွတ်လပြည့်နေ့ ကောင်းမှုတော် ဘုရားပွဲ အထိ ဝါတွင်းကာလ ဆွမ်းတော်ကပ်လှူကြသည့် ဘုရားစဉ်ကို အတိုကောက်အားဖြင့် ပုံ၊ တောင်၊ ဇေ၊ ချမ်း၊ ဥ၊ နန်း၊ နံ၊ လေး၊ ပ၊ ထူ၊ ရှင်၊ အောင်၊ ကောင်း ဟူ၍ ဘုရား(၁၃)ဆူ၏ ဘွဲ့တော်များကို အတိုကောက်ခေါ်ဝေါ်မှတ်သား ထားကြသည်။
ဤဘုရားစဉ်အတိုင်း စစ်ကိုင်းမြို့ပေါ်ရှိ ရပ်ကွက်များဖြစ်ကြသည့် မိုးဇာ၊ ပိုးတန်း၊ ရိုက်တန်း၊ မင်းလမ်း၊ စိန်ကုန်း၊ ဒါးဝယ်ဈေး၊ ဘော်ဂါ၊ လင်းဇင်း၊ ညောင်ကုန်း၊ ဧမြဝတီ၊ တကောင်း၊ မြို့သစ်၊ ပန်းပဲတန်း၊ ဇေယျာကွက်သစ်၊ ထိုးဘိုနှင့် ရုံးပေါင်းစုံ အရုဏ်တော်အသင်း (ဝါ) ဆွမ်းတော်ကြီးဝတ်အသင်းများမှ ဝါတွင်းကာလများတွင် ဆွမ်း၊ ပန်း၊ ရေချမ်းများ နှစ်စဉ် ကပ်လှူလျက် ရှိကြသည်။
အတိုကောက်အမည်များဖြင့် ခေါ်ဝေါ်သုံးစွဲမှတ်တမ်းပြုထားကြသည့် ဝါတွင်းဘုရားစဉ်များ၏ တစ်ဆူစီကို ရှင်းလင်းတင်ပြလျှင်- (၁) ပုံ = ဆွမ်းဦးပုညရှင် အစဦး ဘုရားစေတီဖြစ်သော ပုံသည် စစ်ကိုင်းတောင်ပေါ်တွင် ရှိသည့် မြန်မာပြည်တစ်ဝန်း၌ လူသိများထင်ရှားလှသော ဆွမ်းဦးပုညရှင် စေတီပင်ဖြစ်သည်။
ဤစေတီတော်မြတ်ကို မြန်မာသက္ကရာဇ် ၆၇၄-ခုနှစ်တွင် စစ်ကိုင်းပုညအမတ်နှင့် ပင်းယပန်းထိမ်သည် ငစိန်သင်တို့ တည်ထားခဲ့ခြင်း ဖြစ်သည်။
နှစ်စဉ် ဝါဆိုလပြည့်နေ့၊ အကယ်၍ ဝါထပ်သော နှစ်ဖြစ်နေပါက ဒုတိယဝါဆိုလပြည့်နေ့တွင် ဆွမ်းကပ်လှူပြီး ဘုရားပွဲတော်ကျင်းပပါသည်။
(၂) တောင် = တောင်ဖီလာ ဒုတိယမြောက် ဝါဆိုလပြည့်ကျော် (၈)ရက်၊ ဥပုသ်နေ့တွင် ဆွမ်းတော်ကပ်ပွဲ ကျင်းပသည့် တောင် ဟူသည်မှာ စစ်ကိုင်းတောင်နှင့် မင်းဝံတောင်တို့အလယ် အရှေ့နှင့်အနောက် ပေါ်ထွက်နေသော တောင်ရိုးပေါ်တွင် သက္ကရာဇ် ၁၀၀၃-ခုနှစ်၌ တိပိဋိကာ၊လင်္ကာရ၊ ကျမ်းဂန်တတ် အကျော်အမော် ပထမ တောင်ဖီလာဆရာတော်ဘုရားကြီး တည်ထားကိုးကွယ်တော်မူခဲ့သည့် တောင်ဖီလာစေတီပင် ဖြစ်သည်။
(၃) ဇေ = ဇေတဝန် ဇေ သည် စစ်ကိုင်းတောင်ခြေအနီးရှိ ဇေတဝန် စေတီတော်ကို ဆိုလိုပြီး စစ်ကိုင်းမြို့တွင် သက်တော်ဝါတော် အကြီးဆုံးစေတီတော် ဖြစ်သည်။
မြတ်စွာဘုရား သက်တော်ထင်ရှား ရှိစဉ်ကပင် ဒေသစာရီခရီး ကြွတော်မူလာရာ ဇေတဘီလူးနှင့် ကိုးကျိပ်သော ဘီလူးအပေါင်းတို့ မြတ်စွာဘုရားရှင်၏ တရားရေအေးများ တိုက်ကျွေးမှုကြောင့် သောတာပန် ဖြစ်ခဲ့ကြသည်။
ဇေတ ဘီလူး တည်ထားကိုးကွယ်ခဲ့သော စေတီဖြစ်၍ ဇေတဝန်ဘုရားဟု ခေါ်ဝေါ်ကြခြင်း ဖြစ်သကဲ့သို့ ဘီလူးများ သောတာပန်တည်သော နေရာကို ယနေ့ထက်တိုင် သောတာပန် ရပ်ကွက်ဟု ခေါ်ဝေါ်ကြသည်။
(၄) ချမ်း = ချမ်းသာကြီး၊ ချမ်းသာရ ချမ်း သည် မြန်မာသက္ကရာဇ် ၄၂၀-ပြည့်နှစ်၌ ကြံသိုင်းအမတ်ကြီး တည်ထားခဲ့သော စစ်ကိုင်းတောင်ရိုးရှိ ချမ်းသာကြီး၊ ချမ်းသာရ စေတီတော်ကြီး ဖြစ်သည်။
(၅) ဥ = ဥမင်သုံးဆယ် ဥ သည် ဥမင်သုံးဆယ်ဘုရားကို ဆိုလိုရင်းဖြစ်သည်။
စစ်ကိုင်းတောင်ရိုးရှိ စာမရီတောင်ပေါ်တွင် သက္ကရာဇ် ၁၀၅၀-ပြည့်နှစ်၌ ပတူကြီးသင်္ဃရာဇာ တည်ခဲ့ပြီး၊ ရုပ်ပွားတော်မြတ် ၄၅-ဆူ ရှိပြီး ဥမင်သုံးဆယ်ဘုရားရှိသည့်အတွက် ဥမင်သုံးဆယ်ဘုရားဟု အမည်တွင်ခြင်း ဖြစ်သည်။
(၆) နန်း = ရှင်ပင်နန်းဦး နန်း သည် ရှင်ပင်နန်းဦး ဘုရားဖြစ်ပြီး စစ်ကိုင်းတောင်ပေါ်သွား ကားလမ်း၏ အနောက်ဘက် နန်းဦးမြို့သစ် ရပ်ကွက်မြောက်ဘက်တွင် တည်ရှိကာ သက္ကရာဇ် ၆၀၆-ခုနှစ်၌ သီဟိုဠ်(သီရိလင်္ကာ) ရောက် ဘုန်းကြီးမထေရ် တစ်ပါးမှ စတင်တည်ထားကာ ၁၂၆၀-ခုနှစ်တွင် စစ်ကိုင်းဇာတိ ကင်းစာရေးကြီးမှ ထပ်မံပြုပြင်ခဲ့သည်။
(၇) နံ = ရှင်ပင်နံကိုင်း နံ သည် ရှင်ပင်နံကိုင်း စေတီတော်ကို ခေါ်ဝေါ်ဆိုရင်းဖြစ်ပြီး စစ်ကိုင်းမြို့၊ ထုံးဘိုရပ်ကွက်ရှိ တောင်တစ်ခုပေါ်တွင် သက္ကရာဇ် ၄၂၀-ကျော်ကျော်တွင် ပေါက္ကံပြည် (ပုဂံပြည်)၏ ပြည့်ရှင်မင်း ဖြစ်သည့် ကျန်စစ်သားမင်းကြီး၏ သမီးတော်ကို ထိန်းရသည့် ကြံသိုင်းအမတ်ကြီး တည်ထားကိုးကွယ်ခဲ့သည့် စေတီဖြစ်သည်။
(ချမ်းသာကြီး၊ ချမ်းသာရ ဘုရားတည်ခဲ့သော ဒကာနှင့်အတူတူပင် ဖြစ်သည်။
) (၈) လေး = လေးကျွန်းမာန်အောင် မြန်မာသက္ကရာဇ် ၇၁၅-ခုနှစ်၌ ဆင်ဖြူရှင်မင်းတရားကြီး တည်ထားကိုးကွယ်ခဲ့သည့် လေးကျွန်းမာန်အောင် စေတီတော်မြတ်ကြီးအား လေးဟု အတိုကောက်မှတ်သား ခေါ်ဝေါ်မှုပြုခြင်း ဖြစ်သည်။
(၉) ပ = ပတ္တမြားစေတီ စစ်ကိုင်းမြို့နယ်၊ ဝါးချက်ကျေးရွာ၏အထက်၊ စစ်ကိုင်းတောင်ရိုး ဆွမ်းဦးပုညရှင်ဘုရား မြောက်ယွန်းယွန်းတွင် ရှိပြီး၊ စစ်ကိုင်းတောင်ပေါ်၌ အမြင့်ဆုံးတောင်ဖြစ်သည့် ပတ္တမြားတောင်ပေါ်တွင် သက္ကရာဇ် ၆၆၂-ခုနှစ်၌ ပတူကြီး သင်္ဃရာဇာမှ တည်ထားခဲ့သော စေတီဖြစ်သည်။
တော်သလင်းလပြည့်နေ့တွင် ကျင်းပသည့် ပတ္တမြားစေတီဘုရားပွဲသည် စစ်ကိုင်းမြို့နှင့် အတန်ငယ်ဝေးသည့်ပြင် စစ်ကိုင်းတောင်၊ အမြင့်ဆုံးတောင်ထိပ်၌ တည်ထားသဖြင့် ဆွမ်းတော်ကြီးအသင်းများမှ တော်သလင်းလပြည့်၊ အဖိတ်နေ့ နေ့လယ်မှပင် ဧရာဝတီရေကြောင်းအတိုင်း မော်တော်များဖြင့်လည်းကောင်း၊ စစ်ကိုင်းတောင်သွား ကားလမ်းမှ မော်တော်ယာဉ်များဖြင့်လည်းကောင်း တောလမ်းခရီးအတိုင်း ခြေကျင်ဖြင့်၎င်း သင့်တော်ရာဖြင့် ကြိုတင်သွားရောက် ညအိပ်စက်ကာ နံနက်အရုဏ်တက်ဆွမ်းတော်ကပ်ပြီးမှ ပြန်ခဲ့ကြရသည်။
ထိုနေ့သည် မန္တလေးမြို့မှ နာမည်ကျော် မလွန်ဈေးဆန်လှူအသင်းကြီး၏ စစ်ကိုင်းတောင်ရိုးပေါ်ရှိ ရဟန်းသံဃာ၊ သီလရှင် သူတော်များအတွက် ဆွမ်းဆန်စိမ်း လောင်းလှူပြီး ရေစက်ချသည့်နေ့လယ်း ဖြစ်၍ အလွန်စည်ကားလှပေသည်။
(၁၀) ထူ = ထူပါရုံစေတီ ဓမ္မရုပ်စုံ ဘာသာရေး မဂ္ဂဇင်း၊ အမှတ်(၇)၆၉၊ စစ်ကိုင်းမြို့မှ ဆွမ်းတော်ကြီး ဝတ်အသင်းများ၊ တင်အောင်မျိုး၊ စာ-၁၈ ကိုးကား Category:မြန်မာနိုင်ငံရှိ ဗုဒ္ဓဘာသာ အဖွဲ့အစည်းများ Category:စစ်ကိုင်းတိုင်းဒေသကြီးအတွင်းရှိ စေတီပုထိုးများ Category:စစ်ကိုင်းမြို့။
thumb|ပုဆိုးကို ခါးတောင်းကျိုက်ထားသော အမျိုးသားတစ်ဦး ခါးတောင်းကျိုက်ဟူသည် ဝတ်ဆင်ထားသော ပုဆိုး၏ ရှေ့စကို အောက်မှယူ၍ ခါးနောက်၌ ညှပ်သည်ကို ခေါ်သည်။
ဤသို့ပြုလုပ်သည်ကို အောက်တောကျိုက်၊ အောက်ပိုးကျိုက် ဟုလည်း ခေါ်ဆိုသေးသည်။
ယင်းစကားတို့အနက် အောက်တောကျိုက်ကို ဝဏ္ဏဗောဓနသတ်အင်းတွင် အစောဆုံးတွေ့ရသည်။
ခါးတောင်းကျိုက်ကို ဘိုးတော်မင်းတရား လက်ထက်တွင်ရေးသော ဘလ္လတိယပျို့ တွင် တွေ့ရ၍ အောက်ပိုးကျိုက်မှာ နောက်ဆုံးပေါ် ဖြစ်ဟန်တူသည်။
ယုဒသန်အဘိဓာန်နှင့် တကွ ခေတ်အဘိဓာန်၊ သတ်ပုံကျမ်းဟူသ၍ တွင် ခါးတောင်းကျိုက် ဟူ၍ တညီတညွတ်တည်း အရေးနှင့် အနက်ကို ပြလျက် ရှိသော်လည်း ထိုစကား၏ ဇာစ်မြစ်ကို မည်သူမျှ သိခဲ့ပုံမပေါ်ပေ။
ခတောင်းကျိုက်သည် မွန်ဘာသာမှ လာသော စကားဖြစ်သည်။
မွန်ဘာသာတွင် ခ္ဍန် ဟုရေး၍ ခဒေါန်း ဟု ဖတ်ရွတ်သော စကားနှင့် က္ဍန် ဟုရေး၍ ကဒေါန် ဟု ဖတ်ရွတ်ရသော ပုဒ်တူပင်ဖြစ်၍ ကျဉ်းစေ၊ ကျုံ့စေ၊ ကျဉ်းမြောင်းစေ ဟုဖြစ်သည်။
ဂ္လိက် ဟုရေး၍ က္လိုတ် ဟု ဖတ်ရသော စကားမှာ ပုဆိုး ဖြစ်သည်။
ဤစကားတို့တွင် ခ္ဍန်(ခဒေါန်း) မှာ မြန်မာဘာသာ ခတောင်း ဖြစ်၍၊ ဂ္လိက်(က္လိုက်)မှ ကျိုက်သို့ဖြစ်လာသည်။
မွန်ဘာသာတွင် ကဒေါန်းကြိက် ဆိုသော ကျဉ်းမြောင်း၊ ကျပ်တည်း စကားရှိသေးသော်လည်း ယင်းစကားနှင့် မြန်မာဘာသာ ခတောင်းကျိုက် တို့မှာ အသံ၌ရော အနက်၌ပါ မကိုက်ညီဟု ဆိုရပေမည်။
ထို့ကြောင့် မြန်မာဘာသာ ခတောင်းကျိုက် ဆိုသောစကားသည် မွန်ဘာသာ ခ္ဍဂ္လိက် မှ လာ၍ တိုက်ရိုက်အနက်မှာ ပုဆိုးကို ကျဉ်းကျုံ့စေ ကျဉ်းမြောင်းစေ ဟုဖြစ်သည် ဆိုရာ၏။
ဦးဖိုးလတ် ရေး၊ မြန်မာစကား အဖွင့်ကျမ်း (ပတွဲ)၊ မြန်မာအဘိဓာန်ဋီကာ၊ စာ- ၁၃၀၊ ၁၉၆၂-ခု ပြင်ပလင့်ခ်များ ကိုးကား Category:မြန်မာဝေါဟာရများ။
ဖောရက်စ်ဂမ့် () သည် စာရေးဆရာ ဝင်စတန် ဂရွင်းမ် ရေးသားထားသော ၁၉၈၆ ခုနှစ်ထွက် ဝတ္ထုရှည်တစ်ပုဒ် ဖြစ်သည်။
စာအုပ်အမည်မှာ အဓိကဇာတ်ဆောင်၏ နာမည်ပင် ဖြစ်ပြီး၊ ထိုဇာတ်ကောင်မှာ ပုစွန်မွေးမြူရေးလုပ်ငန်းနှင့် စားပွဲတင်တင်းနစ်ခေါ် ပင်ပေါင် တံခွန်စိုက်အားကစားပြိုင်ပွဲများမှ စွန့်စွန့်စားစား ဖြစ်ရပ်များ၊ သူ၏ ကလေးဘဝက ချစ်ခြင်းမေတ္တာကို ပြန်လည်တွေးတောခြင်း၊ အူကြောင်ကြောင် ယောင်တိယောင်ချာအမူအရာများဖြင့် အမေရိကန်သမိုင်းတစ်လျှောက်တွင် ဗီယက်နမ်စစ်ပွဲ မှ ကောလိပ်ဘောလုံးအားကစားတိုင်အောင် ရသစုံလင် ပါဝင်သည့် ဇာတ်လမ်းတစ်ပုဒ်ကို ပြန်လည်ပြောပြသည့် အခြေအနေကို ပုံဖော်ထားသည်။
ဂမ့် ကို လောကကြီးအား ရိုးရှင်းစွာ နှင့် ရိုးသားစွာ ကြည့်မြင်တတ်သူအဖြစ် ပုံဖော်ထား၏။
သူ့အနေဖြင့် ဘဝတွင် မည်သည်ကို လုပ်ဆောင်ရန် အတိအကျမသိသော်ငြား သူ၏ အိုင်ကျူခေါ် ဉာဏ်ရည်ပြကိန်းမှာ နိမ့်ကျကြောင်း သိခဲ့လေသည်။
သို့သော် များပြားလှသော ဘဝအတွေ့အကြုံ ဖြစ်ရပ်မျိုးစုံတို့ကြောင့် ဂမ့်မှာ အသိပညာ ဗဟုသုတများ အလွန်တိုးတက်လာခဲ့ပေ၏။
သူ့ကမူ သူ့အနေဖြင့် ကိစ္စတွေကို လှပကောင်းမွန်အောင် ကြည့်တတ်ကြောင်း၊ သို့သော် သူက အဲ့ဒီအကြောင်းအရာတွေကို ပြောပြရင် ဒါမှမဟုတ် ရေးရရင်ဖြင့် ဂျယ်လီလေးလို ဖြစ်တတ်ကြောင်း ပြောခဲ့လေသည်။
သူ၏ ရူးလည်းရူး ထူးလည်းထူးသည့် ဉာဏစွမ်းရည်၊ တက်ကြွပြင်းထန်သည့် လုပ်ဆောင်မှုတို့ကြောင့် စွန့်စားခန်းသဖွယ် ကိစ္စအမျိုးမျိုးအဖုံဖုံကို ကြုံစေခဲ့ခြင်းလည်း ဖြစ်၏။
ထိုစာအုပ်ကို လင်းခန့် က မြန်မာဘာသာသို့ ပြန်ဆိုထားပေသည်။
အနုပညာဦးစီးဌာန () သည် သာသနာရေးနှင့် ယဉ်ကျေးမှု ဝန်ကြီးဌာနလက်အောက်ရှိ ယဉ်ကျေးမှုဆိုင်ရာဌာနတစ်ခုဖြစ်သည်။
သမိုင်းကြောင်း ၁၉၅၄ ခုနှစ်တွင် ယဉ်ကျေးမှုကောင်စီအက်ဥပဒေအရ ပြည်ထောင်စု ယဉ်ကျေးမှုဝန်ကြီးဌာန ဝန်ကြီးက ဥက္ကဋ္ဌအဖြစ် ပါဝင်သော "ယဉ်ကျေးမှုကောင်စီ" ကို ဖွဲ့စည်းခဲ့ပြီး ယင်းကောင်စီလက်အောက်တွင် ဝန်ထမ်းအင်အား(၆၃)ဦးပါဝင်သော ရုံးအဖွဲ့နှင့် ဝန်ထမ်းအင်အား(၃၅၇)ဦး ပါဝင်သော ကဇာတ်အဖွဲ့တို့ကို ဖွဲ့စည်းခဲ့သည်။
ထိုစဉ်က ဌာနလက်အောက်တွင် ပန်တျာနှင့် ပြဇာတ် ဌာနခွဲ၊ နိုင်ငံသုခုမပညာသင်ကျောင်း၊ မွန်ရေးရာကော်မတီနှင့် ပြက္ခဒိန်ကော်မတီတို့ကို ဖွဲ့စည်းထား ရှိခဲ့သည်။
၁၉၇၂ ခုနှစ်တွင် စနစ်သစ်အုပ်ချုပ်ရေးကို အကောင် အထည်ဖော်သောအခါ "ပြည်ထောင်စု ယဉ်ကျေးမှုဝန်ကြီးဌာန" ဟူသောအမည်မှ ယဉ်ကျေးမှု ဝန်ကြီးဌာန ဟူသော အမည်သို့ ပြောင်းလဲခဲ့သည်။
ယခုအခါ အနုပညာဦးစီးဌာနကို အဆင့်(၁) ဦးစီးဌာနအဖြစ် ပြောင်းလဲသတ်မှတ်ခဲ့ပြီး အရာထမ်း(၂၈၆)နေရာ၊ အမှုထမ်း (၁၁၅၈)နေရာ၊ စုစုပေါင်း (၁၄၄၄)နေရာတို့ဖြင့် ပြင်ဆင်ဖွဲ့စည်းခဲ့ပြီး ရုံးအမှတ်(၃၅)၊ နေပြည်တော်သို့ ပြောင်းရွှေ့တာဝန် ထမ်းဆောင် ခဲ့သည်။
တာဝန်များ မြန်မာ့တိုင်းရင်းသားတို့၏ ရိုးရာယဉ်ကျေးမှုဆိုင်ရာ အဆို၊ အက၊ အရေး၊ အတီးနှင့် ဆို၊ ငို၊ ပြော၊ ဘဲလေးကဇာတ်၊ ပြဇာတ်၊ ယိမ်း၊ အငြိမ့်နှင့် ဂန္ထဝင်ဇာတ်ကြီးများ၊ တိုင်းရင်းသားလူမျိုးတို့၏ရိုးရာ အကတေးဂီတ တို့ကို လေ့လာဖော်ထုတ် ထိန်းသိမ်းရန် ၊ မြန်မာ့ရိုးရာပန်း(၁၀)မျိုး အနုပညာများ ဖော်ထုတ်ထိန်းသိမ်းရန် ၊ နိုင်ငံအချင်းချင်း ယဉ်ကျေးမှု ပူးပေါင်းဖလှယ်ရေး အစီအစဉ်များ ဆောင်ရွက်ရန် ၊ မြန်မာ့မူမှန်ပြက္ခဒိန်များ ရေးဆွဲထုတ်ပြန်နိုင်ရေး စိစစ်ဆောင်ရွက်ရန် ၊ မြန်မာ့အနုသုခုမ ပညာရပ်များ အစဉ်အလာနှင့်အညီ ကိုက်ညီမှု ရှိ-မရှိ စိစစ်ရန် ၊ အခြေခံဖြစ်သော အနုပညာ အထက်တန်းကျောင်း များမှသည် အမျိုးသား ယဉ်ကျေး မှုနှင့်အနုပညာ တက္ကသိုလ်များတွင် အဆင့်မြင့်အနုပညာ မျိုးဆက်သစ်များကို လေ့ကျင့် မွေးထုတ်ပေးရန်။
ဖွဲ့စည်းပုံ စီမံရေးရာဌာနခွဲ လေ့ကျင့်ရေးနှင့်သုတေသနဌာနခွဲ ထုတ်လုပ်ဌာနခွဲ ဇာတ်ရုံဌာနခွဲ အမျိုးသားဇာတ်ရုံ (ရန်ကုန်) အမျိုးသားဇာတ်ရုံ (မန္တလေး) အနုပညာအထက်တန်းကျောင်းများ ဆက်စပ်ကြည့်ရှုရန် ရှေးဟောင်းသုတေသနနှင့် အမျိုးသားပြတိုက် ဦးစီးဌာန သမိုင်းသု​တေသနနှင့် အမျိုးသားစာကြည့်တိုက် ဦးစီးဌာန ကိုးကား Category:မြန်မာနိုင်ငံရှိ အစိုးရအဖွဲ့အစည်းများ။
ရှေးဟောင်းသုတေသနနှင့် အမျိုးသားပြတိုက်ဦးစီးဌာန () သည် သာသနာရေးနှင့် ယဉ်ကျေးမှု ဝန်ကြီးဌာနလက်အောက်ရှိ ယဉ်ကျေးမှုဆိုင်ရာဌာနတစ်ခုဖြစ်သည်။
သမိုင်းကြောင်း ရှေးဟောင်းသုတေသနဦးစီးဌာန ၁၈၈၅ ခုနှစ်မတိုင်မီက တည်ရှိခဲ့သည့် ရွှေ့ပြောင်းနိုင်သော ယဉ်ကျေးမှု ဝတ္ထုပစ္စည်း များနှင့် မရွှေ့ပြောင်းနိုင်သော သမိုင်းဝင်ယဉ်ကျေးမှုအမွေအနှစ် အဆောက်အအုံများကို ပြုပြင်ထိန်းသိမ်း ရန်နှင့် သုတေသနပြုဖော်ထုတ်ရန် ၁၉၀၂ ခုနှစ်တွင် မြန်မာနိုင်ငံ ကမ္ပည်းကျောက်စာဌာနကို စတင်ဖွဲ့စည်းခဲ့သည်။
၁၉၅၄ ခုနှစ်တွင် ကမ္ပည်း ကျောက်စာဌာနကို ဝန်ထမ်းအင်အား(၉၆)ဦးဖြင့် ရှေးဟောင်းသုတေသနဌာန အဖြစ် ပြင်ဆင်ဖွဲ့စည်းခဲ့သည်။
ထို့နောက်တွင် ၁၉၇၂ ခုနှစ်၊ မတ်လ (၁၆)ရက်နေ့တွင် ရှေးဟောင်းသုတေသနဦးစီးဌာနကို အဆင့်(၃)ဦးစီးဌာနအဖြစ် ဖွဲ့စည်းခဲ့သည်။
၁၉၈၇ ခုနှစ်၊ မတ်လတွင် ရှေးဟောင်းသုတေသနဦးစီးဌာနအား စီမံကိန်းနှင့် ဘဏ္ဍာရေးဝန်ကြီးဌာန၏ အုပ်ချုပ်မျုအောက်သို့ လွှဲပြောင်းပေးခဲ့သည်။
၁၉၈၈ ခုနှစ်တွင် အဆင့်(၂)ဦးစီးဌာနအဖြစ် တိုးမြှင့်ခဲ့ပြီး၊ ၁၉၉၂ ခုနှစ်၊ မတ်လတွင် ယဉ်ကျေးမှုဝန်ကြီးဌာန၏ အုပ်ချုပ်မှု အောက်သို့ ပြန်လည်လွှဲပြောင်းခဲသည်။
၁၉၉၅ ခုနှစ်နှင့် ၁၉၉၆ ခုနှစ်တွင် ဝန်ထမ်းအင်အားကို တိုးမြှင့်ခဲ့သည်။
၁၉၉၈ ခုနှစ်တွင် အဆင့်(၁)ဦးစီးဌာနအဖြစ် တိုးချဲ့ဖွဲ့စည်းခဲ့သည်။
၂၀၀၄ ခုနှစ်တွင် ဝန်ထမ်းအင်အားတိုးမြှင့် ပြင်ဆင်ဖွဲ့စည်းခဲ့သည်။
ယဉ်ကျေးမှုဗိမာန်ဦးစီးဌာန ၁၉၅၂ ခုနှစ်၊ ဇွန်လ(၁)ရက်နေ့တွင် ပြည်ထောင်စုယဉ်ကျေးမှုဝန်ကြီးဌာနက ရန်ကုန်မြူနီစီပယ်အဖွဲ့မှ ဘားနက်ပိဋကတ်တိုက်ကို လွှဲပြောင်းလက်ခံခဲ့ပြီး နိုင်ငံတော် စာကြည့်တိုက်ဟု အမည်ဖွင့်လှစ်ခဲ့သည်။
နိုင်ငံတော်စာကြည့်တိုက်၊ ပြတိုက်နှင့် အမျိုးသား ပန်းချီခန်းမဆောင် တို့ကို အုပ်ချုပ်နိုင်ရေးအတွက် ၁၉၅၄ ခုနှစ်၊ အောက်တိုဘာလ (၁)ရက်နေ့တွင် ယဉ်ကျေးမှုဗိမာန် ကို ဖွဲ့စည်းခဲ့သည်။
ထို့နောက် ၁၉၅၄ ခုနှစ်တွင် ပြည်ထောင်စုယဉ်ကျေးမှုဝန်ကြီးဌာန၏ လုပ်ငန်းအဝဝကို ပံ့ပိုး ကူညီရန် ယဉ်ကျေးမှုကောင်စီကို ဖွဲ့စည်းခဲ့သည်။
၁၉၆၃ ခုနှစ်တွင် ယဉ်ကျေးမှုကောင်စီဖျက်သိမ်းခဲ့၍ ယဉ်ကျေးမှုကောင်စီ၏ အစီ အစဉ်ဖြင့် ဖွင့်လှစ်ထားသော ပြတိုက်နှင့်စာကြည့်တိုက်များ ယဉ်ကျေးမှုဗိမာန်၏ စီမံခန့်ခွဲမှုအောက်သို့ လွှဲပြောင်းပေးခဲ့သည်။
၁၉၆၆ ခုနှစ်တွင် တောင်တွင်းကြီး ယဉ်ကျေးမှုပြတိုက်ကို လက်ခံရရှိခဲ့သည်။
၁၉၇၁ ခုနှစ်တွင် ကာယကံရှင်များက နိုင်ငံတော်အစိုးရသို့ လွှဲပြောင်းပေးခဲ့၍ ဗိုလ်ချုပ်အောင်ဆန်း နေအိမ်ပြတိုက်(နတ်မောက်)ကို ပြတိုက်အဖြစ် ထိန်းသိမ်း ပြသ ခဲ့သည်။
၁၉၇၂ ခုနှစ်၊ မတ်လ(၁၆)ရက်နေ့တွင် ယဉ်ကျေးမှုဗိမာန်ဦးစီးဌာနအမည်ဖြင့် ပြင်ဆင်ဖွဲ့စည်းခဲ့ပြီး အောက်တိုဘာလ(၁)ရက်နေ့တွင် ကချင်ပြည်နယ်၊ ကယား ပြည်နယ်၊ ကရင်ပြည်နယ်၊ ရှမ်းပြည်နယ် ယဉ်ကျေးမှုဌာနများနှင့် ချင်းဝိသေသ တိုင်းအောက်ရှိ ချင်းပြည်နယ်ယဉ်ကျေးမှုဌာနများသည် ယဉ်ကျေးမှုဗိမာန်ဦးစီး ဌာန လက်အောက်သို့ရောက်ရှိခဲ့သည်။
၁၉၉၀ ခုနှစ်၊ ဒီဇင်ဘာလ (၁၉)ရက်နေ့တွင် ဝန်ထမ်း အင်အား တိုးချဲ့ ဖွဲ့စည်းခဲ့သည်။
၁၉၉၆ ခုနှစ်၊ အောက်တိုဘာလ(၂)ရက်နေ့တွင် အဆင့်(၁)ဦးစီးဌာနအဖြစ် ပြင်ဆင် ဖွဲ့စည်းခဲ့သည်။
ရှေးဟောင်းသုတေသနနှင့် အမျိုးသားပြတိုက်ဦးစီးဌာန ၂၀၁၀ ခုနှစ်၊ ဇွန်လတွင် ရှေးဟောင်းသုတေသနဦးစီးဌာနနှင့် ယဉ်ကျေးမှုဗိမာန် ဦးစီးဌာန(၂)ခုအား ပေါင်း၍ ရှေးဟောင်းသုတေသန၊ အမျိုးသားပြတိုက်နှင့် စာကြည့်တိုက်ဦးစီးဌာန အဖြစ် ပြင်ဆင်ဖွဲ့စည်းခဲ့သည်။
၂၀၁၃ ခုနှစ်၊ နိုဝင်ဘာလ(၁)ရက်နေ့မှစ၍ အမျိုးသား စာကြည့်တိုက် (နေပြည်တော်)နှင့် (ရန်ကုန်)တို့အား သမိုင်းသုတေသနဦးစီးဌာန လက်အောက်သို့ ပြောင်းရွှေ့ခဲ့ပြီး ရှေးဟောင်းသုတေသနနှင့် အမျိုးသားပြတိုက်ဦးစီးဌာနအဖြစ် ပြင်ဆင်ဖွဲ့စည်းခဲ့သည်။
ဖွဲ့စည်းပုံနှင့် ရည်ရွယ်ချက်များ စီမံ/ဘဏ္ဍာဌာနခွဲ ဌာန၏လုပ်ငန်းတာဝန်များ၊ လုပ်ငန်းရည်ရွယ်ချက်များအား အကောင်အထည်ဖော် ဆောင်ရွက်ရန်။
စီမံခန့်ခွဲအုပ်ချုပ်ရေးနှင့် ဘဏ္ဍာရေးရာကိစ္စရပ်များအတွက် လုပ်ငန်းစီမံချက်များရေးဆွဲ ပေးရန်။
ဌာနမှလုပ်ငန်းဆောင်ရွက်ချက်များ၏ တိုးတက်မှုအခြေအနေကို လစဉ်အစီရင်ခံတင်ပြရန်။
ဌာန၏ လုပ်ငန်းစီမံကိန်းများအား ကြီးကြပ်ဆောင်ရွက်ရန်။
ပြုပြင်/ထိန်းသိမ်း/စစ်ဆေးမှတ်တမ်းနှင့် ဓာတုဗေဒဌာနခွဲ နိုင်ငံတော်မှ ချမှတ်ထားသည့် ရှေးဟောင်းယဉ်ကျေးမှုအမွေအနှစ်များကို မူလအနေ အထားအတိုင်း ပြန်လည်ထိန်းသိမ်းခြင်းဟူသည့် မူဝါဒကို အကောင်အထည်ဖော်ရန်၊ ဒေသအလိုက် တည်ရှိသော ယဉ်ကျေးမှုအမွေအနှစ်များကို မူလအနေ အထားအတိုင်း ပြန်လည်ထိန်းသိမ်းခြင်းအတွက် စီမံကိန်းများနှင့် အစီအစဉ်များကို အကောင်အထည်ဖော်ရန်၊ ရှေးဟောင်းအဆောက်အအုံများကို မူလအနေအထားအတိုင်း ပြန်လည်ထိန်းသိမ်းရန်၊ မှတ်တမ်းပြုစုရန်နှင့် ပုံနှိပ်ထုတ်ဝေရန်။
နံရံဆေးရေးပန်းချီများ၊ အင်္ဂတေပန်းရုပ်လုံးရုပ်ကြွများ၊ ကျောက်ရုပ်လုံးရုပ်ကြွများနှင့် သစ်သားပန်းပုလက်ရာများကဲ့သို့သော ယဉ်ကျေးမှုအမွေအနှစ်များ အပါအဝင် မရွှေ့ မပြောင်းနိုင်သော ယဉ်ကျေးမှုအမွေအနှစ်များကို သိပ္ပံနည်းကျ နည်းလမ်းများဖြင့် မူလ အနေအထားအတိုင်း ကာကွယ်ထိန်းသိမ်းရန်၊ အရေးကြီးသော စာရွက်စာတမ်းများ၊ ရှားပါးစာအုပ်များ၊ ပေ-ပုရပိုဒ်များနှင့် ကျောက်စာ များ အပါအဝင် စုဆောင်းထားသော အချက်အလက်များအား ခေတ်မီ သိပ္ပံနည်းလမ်း များဖြင့် မူလအနေအထားအတိုင်း ကာကွယ်ထိန်းသိမ်းရန်။
ယဉ်ကျေးမှုအမွေအနှစ်များကို ထိန်းသိမ်းခြင်းနှင့် မူလအနေအထားအတိုင်း ကာကွယ် ထိန်းသိမ်းခြင်းတို့၏ သုတေသနစာတမ်းများကို စုဆောင်းရန်နှင့် ကွန်ပြူတာဖြင့် Digitization ပြုလုပ်ရန်။
တူးဖော်သုတေသနပြုခြင်းလုပ်ငန်းများတွင် နိုင်ငံတကာ ကျွမ်းကျင်ပညာရှင်များဖြင့် ပူးပေါင်းဆောင်ရွက်ရန်။
တူးဖော်/ရှေးပစ္စည်း/ကမ္ပည်းကျောက်စာဌာနခွဲ ရှေးဟောင်းသုတေသနဆိုင်ရာများအား တူးဖော်သုတေသနပြုရန်နှင့် သမိုင်းမတင်မီ ခေတ်နှင့် သမိုင်းတင်ခေတ်ကာလများ၏ တူးဖော်တွေ့ရှိပစ္စည်းများအား သုတေသနပြု ရန်။
သုတေသနစာတမ်းများ ရေးသားရန်၊ စာတမ်းဖတ်ပွဲများတွင် ဖတ်ကြားရန်။
ကျောက်စာများနှင့် ရှေးဟောင်းကျောက်စာရေးနည်း အတတ်ပညာများကို သုတေသန ပြုလုပ်ရန်နှင့် ထိန်းသိမ်းရန်။
အမျိုးမျိုးသော ကျောက်စာများအား မိတ္တူကူးရန်၊ မှတ်တမ်းပြုစုရန်နှင့် ထိန်းသိမ်းရန်။
ရှေးဟောင်းနေရာဒေသများအား ကွင်းဆင်းလေ့လာရန်နှင့် မှတ်တမ်းပြုစုထားရန်။
ရှေးဟောင်းပစ္စည်းများ စုဆောင်းရှာဖွေလေ့လာ သုတေသနပြုရန်။
အပြည်ပြည်ဆိုင်ရာဆက်ဆံရေးနှင့် ပူးပေါင်းဆောင်ရွက်ရေးဌာနခွဲ - မြန်မာ့ယဉ်ကျေးမှုအမွေအနှစ်များကို ကမ္ဘာတစ်ဝှန်းလုံး*ရှိစေရန်အတွက် နိုင်ငံတကာ နှင့် ပူးပေါင်းဆောင်ရွက်မှုကို တိုးမြှင့်ရန်။
မြန်မာ့ယဉ်ကျေးမှုအမွေအနှစ်ဆိုင်ရာ ထိန်းသိမ်းရေးကိစ္စရပ်များအတွက် နိုင်ငံတကာနှင့် ဒေသဆိုင်ရာတို့မှ ယဉ်ကျေးမှုဆိုင်ရာအဖွဲ့အစည်းများနှင့် ပူးပေါင်းဆောင်ရွက်ရန်။
ဝန်ထမ်းများ၏ အရည်အသွေးမြင့်မားရေးအတွက် ပြည်ပသင်တန်းများ၊ အလုပ်ရုံ ဆွေးနွေးပွဲများ၊ ဆွေးနွေးပွဲများ တက်ရောက်နိုင်ရန်အတွက် နိုင်ငံတကာနှင့် ဆက်သွယ် ညှိနှိုင်း ဆောင်ရွက်ပေးရန်နှင့် စီစဉ်ဆောင်ရွက်ပေးရန်။
အာဆီယံအဖွဲ့ဝင်နိုင်ငံများအပါအဝင် အပြည်ပြည်ဆိုင်ရာယဉ်ကျေးမှု အဖွဲ့အစည်းများ နှင့် ယဉ်ကျေးမှုနှင့် စီမံခန့်ခွဲရေးဆိုင်ရာစီမံကိန်းများ၊ ညီလာခံများ၊ အလုပ်ရုံဆွေးနွေး ပွဲများ၊ ဆွေးနွေးပွဲများ၊ သုတေသနလုပ်ငန်းနှင့် အခမ်းအနားများကို အကောင်အထည်ဖော် ရန်နှင့် စီစဉ်ရန်။
ပြတိုက်များ အမျိုးသားပြတိုက် (ရန်ကုန်) 180px အမျိုးသားပြတိုက် (နေပြည်တော်) ရှေးဟောင်းသုတေသနပြတိုက် (ပုဂံ) 180px ယဉ်ကျေးမှုပြတိုက်များ မြစ်ကြီးနားယဉ်ကျေးမှုပြတိုက် လွိုင်ကော်ယဉ်ကျေးမှုပြတိုက် 180px ဘားအံယဉ်ကျေးမှုပြတိုက် ဟားခါးယဉ်ကျေးမှုပြတိုက် ပုသိမ်ယဉ်ကျေးမှုပြတိုက် မန္တလေးယဉ်ကျေးမှုပြတိုက် မော်လမြိုင်ယဉ်ကျေးမှုပြတိုက် စစ်တွေယဉ်ကျေးမှုပြတိုက် တောင်ကြီးယဉ်ကျေးမှုပြတိုက် လားရှိုးယဉ်ကျေးမှုပြတိုက် ကျိုင်းတုံယဉ်ကျေးမှုပြတိုက် အခြား သီရိခေတ္တရာပြတိုက် တောင်တွင်းကြီးယဉ်ကျေးမှုပြတိုက် ဗိုလ်ချုပ်အောင်ဆန်းနေအိမ်ပြတိုက် ဟံသာဝတီရှေးဟောင်းသုတေသနပြတိုက်(ပဲခူး) ကမ္ဘောဇသာဒီနန်းတော် ပုခန်းကြီးရှေးဟောင်းသုတေသနပြတိုက် ဗိဿနိုးရှေးဟောင်းသုတေသနပြတိုက် စလေရှေးဟောင်းသုတေသနပြတိုက် မြနန်းစံကျော်ရွှေနန်းတော် thumb|နန်းတွင်းပြတိုက် မဟာဝေယန်ဘုံသာ ဗားကရာကျောင်း(အမရပူရ) ရွှေနန်းတော်ကျောင်း မဟာအတုလဝေယံ ( အတုမရှိကျောင်း ) မြောက်ဦးရှေးဟောင်းသုတေသနပြတိုက် အင်းဝရှေးဟောင်းသုတေသနပြတိုက် တကောင်းရှေးဟောင်းသုတေသနပြတိုက် စစ်ကိုင်းဗုဒ္ဓပြတိုက် ဘုတလင်ပြတိုက် ဗုဒ္ဓပြတိုက်၊ ညောင်ရွှေ ဆက်စပ်ကြည့်ရှုရန် အနုပညာ ဦးစီးဌာန သမိုင်းသု​တေသနနှင့် အမျိုးသားစာကြည့်တိုက် ဦးစီးဌာန ကိုးကား Category:မြန်မာနိုင်ငံရှိ အစိုးရအဖွဲ့အစည်းများ။
သမိုင်းသုတေသနနှင့် အမျိုးသားစာကြည့်တိုက် ဦးစီးဌာန () သည် သာသနာရေးနှင့် ယဉ်ကျေးမှု ဝန်ကြီးဌာနလက်အောက်ရှိ ယဉ်ကျေးမှုဆိုင်ရာဌာနတစ်ခုဖြစ်သည်။
သမိုင်းကြောင်း သမိုင်းသုတေသနဦးစီးဌာနသည် မြန်မာသမိုင်း သုတေသနလုပ်ငန်းများအတွက် အမျိုးသားဗဟိုဌာန ဖြစ်သည်။
မြန်မာသမိုင်းကော်မရှင်အဖွဲ့နှင့် နီးကပ်စွာ အလုပ်လုပ်ကိုင် လျက်ရှိပြီး၊ အဓိက လုပ်ငန်းများမှာ- သမိုင်းဆိုင်ရာ အထောက် အထားများကို စုဆောင်းခြင်း၊ မြန်မာနိုင်ငံဆိုင်ရာ သမိုင်းများကို သုတေသနပြုခြင်းနှင့် သမိုင်းဆိုင်ရာ သုတေသနလုပ်ငန်းများကို ထုတ်လုပ်ဖြန့်ဝေခြင်းတို့ဖြစ်သည်။
ထို့ပြင် အထူးပြုသုတေသန လုပ်ငန်းများကို အမျိုးသားရေး တာဝန်တစ်ရပ် အနေဖြင့် ဆောင်ရွက်ခြင်းတို့ကို ပြုလုပ် ဆောင်ရွက်ရသည်။
ဇန်နဝါရီ ၁၉၅၅ တွင် မြန်မာနိုင်ငံသမိုင်းကော်မရှင်ကို တည်ထောင်ခဲ့ပြီး ဝန်ကြီးချုပ်ရုံး၏ လက်အောက်တွင် ထားရှိခဲ့သည်။
ထို့နောက် ၁၉၆၂ ခုနှစ်တွင် သမိုင်းကော်မရှင်သည် ယဉ်ကျေးမှုဝန်ကြီးဌာန လက်အောက်သို့ ပြောင်းသွားခဲ့ပြီး ၁၉၇၂ ခုနှစ်တွင် မြန်မာနိုင်ငံသမိုင်းကော်မရှင်အား နိုင်ငံသမိုင်းသုတေသန ဦးစီးဌာနအဖြစ် ပြောင်းလဲခေါ်ခဲ့သည်။
ထို့နောက် ၁၉၈၄ခုနှစ်တွင် နိုင်ငံသမိုင်းသုတသနဦးစီးဌာနအား ပညာရေးဝန်ကြီးဌာန လက်အောက်သို့လွှဲပြောင်းပေးခဲ့သည်။
ပညာရေးဝန်ကြီးဌာန လက်အောက်၌ ရှိစဉ်အတွင်း ၁၉၇၂ ခုနှစ်၌ ရန်ကုန်တက္ကသိုလ် သမိုင်းဌာနတွင် သုတေသနဌာနခွဲ တစ်ခုအဖြစ် တည်ရှိခဲ့သည်။
မတ် ၁၉၈၆ ခုနှစ်အထိ သမိုင်းဌာနအောက်တွင် မြန်မာသမိုင်း သုတေသနဌာနနှင့် သုတေသနဌာနခွဲတို့ ပေါင်းစပ်လျက်ရှိပြီး ၁၉၉၁ ခုနှစ်တွင် တက္ကသိုလ်များ သမိုင်းသုတေသန ဌာနဖြစ်လာခဲ့သည်။
၂ ဖေဖော်ဝါရီ ၂၀၀၇ တွင် တက္ကသိုလ်များ သမိုင်းသုတေသန ဦးစီးဌာနအား ယဉ်ကျေးမှုဝန်ကြီးဌာန အောက်သို့ လွှဲပြောင်းပေးခဲ့ပြီး သမိုင်းသုတေသန ဦးစီးဌာနဟု ပြောင်းလဲခေါ်ဝေါ်ခဲ့သည်။
၂၀၁၃ ခုနှစ်၊ နိုဝင်ဘာလ(၁)ရက်နေ့မှစ၍ ရှေးဟောင်းသုတေသန၊ အမျိုးသားပြတိုက်နှင့် စာကြည့်တိုက် ဦးစီးဌာနလက်အောက်ရှိ အမျိုးသား စာကြည့်တိုက် (နေပြည်တော်)နှင့် (ရန်ကုန်)တို့အား သမိုင်းသုတေသနဦးစီးဌာန လက်အောက်သို့ ပြောင်းရွှေ့ခဲ့ပြီး သမိုင်းသုတေသနနှင့် အမျိုးသားစာကြည့်တိုက် ဦးစီးဌာနအဖြစ် ဖွဲ့စည်းခဲ့သည်။
မြန်မာနိုင်ငံတွင် သမိုင်းပညာရှင်များကို ခိုင်မာစွာမြှင့်တင်ပေးသော ဌာနဖြစ်ပြီး တက္ကသိုလ်၊ ကောလိပ်များ၌ သမိုင်းနှင့် ဆက်စပ်နေသော ဘာသာရပ်များကို သင်ကြားရာ၌ အထောက်အပံ့ပေးနေသော ဌာနကြီးတစ်ခုလည်းဖြစ်သည်။
ဤဌာနမှ သမိုင်းသုတေသန ပညာရှင်များအား မွေးထုတ်ပေးရန်အတွက် ပြည်ပနိုင်ငံများသို့ ပညာသင်များ၊ ထောက်ပံ့စေလွှတ်ပေးခဲ့ခြင်း သာမက သမိုင်းနှင့် ဆက်စပ်နေသော ဘာသာရပ်များကိုလည်း လေ့လာသင်ကြားစေခဲ့သည်။
သမိုင်းသုတေသနလုပ်ငန်းသည် အဓိကဖြစ်သော်လည်း အိမ်နီးချင်း အာဆီယံနိုင်ငံများနှင့် အာဆီယံအဖွဲ့အစည်းကြီး၏ အကြောင်းကို သုတသနပြု လေ့လာခြင်းများကို လည်း ဆောင်ရွက်လျက်ရှိသည်။
ရည်ရွယ်ချက် မြန်မာသမိုင်းနှင့်ဆက်စပ်နေသော အချက်အလက်များကို ပြည်တွင်းပြည်ပ အထောက်အထားများမှ ရရှိစေခြင်း။
မြန်မာသမိုင်းနှင့်ဆိုင်သော သုတေသနပြုလုပ်ငန်းများ ပြုလုပ်ရန် ညွှန်ကြားခြင်း။
မြန်မာ့သမိုင်းဆိုင်ရာ အချက်အလက်များကို စုဆောင်းရန် ပြုလုပ်ခြင်း။
မြန်မာသမိုင်းဆိုင်ရာ စာတမ်းများ၊ ဂျာနယ်များနှင့် စာအုပ်များ ရိုက်နှိပ်ထုတ်ဝေခြင်း။
သမိုင်းပညာရှင်များအား မြှင့်တင်ပေးခြင်း။
မြန်မာသမိုင်းနှင့် ဆက်နွယ်နေသော အဖွဲ့အစည်းများ၊ လူပုဂ္ဂိုလ်များ၊ ဌာနဆိုင်ရာများမှ ကူညီထောက်ပံ့မှု ရရှိစေခြင်း။
ဆက်စပ်ကြည့်ရှုရန် ရှေးဟောင်းသုတေသနနှင့် အမျိုးသားပြတိုက် ဦးစီးဌာန အနုပညာ ဦးစီးဌာန တော်ဝင်မြန်မာနိုင်ငံသမိုင်းကော်မရှင် (၁၈၂၉-၁၈၆၉) Burma Research Society (၁၉၁၀) မြန်မာနိုင်ငံသမိုင်း ကော်မရှင် (၁၉၅၅) တက္ကသိုလ်များ​ သမိုင်း​ သု​တေသန ဌာန (၁၉၅၅) မြန်မာရာဇဝင်ကျမ်းများ ကိုးကား Category:မြန်မာနိုင်ငံရှိ အစိုးရအဖွဲ့အစည်းများ။
သာသနာရေး ဦးစီးဌာန () သည် သာသနာရေးနှင့် ယဉ်ကျေးမှု ဝန်ကြီးဌာနလက်အောက်ရှိ သာသနာရေးဆိုင်ရာဌာနတစ်ခုဖြစ်သည်။
သမိုင်းကြောင်း သာသနာရေးဆိုင်ရာများဆောင်ရွက်ရန် လွတ်လပ်ရေးမရမီကပင် သာသနာရေးဝန်ကြီးဌာနကို ဖွဲ့စည်းခဲ့သည်။
ပြည်ထောင်စုမြန်မာနိုင်ငံတော် လွတ်လပ်ရေးရရှိပြီးနောက် ၁၉၅၀ ခုနှစ် ဩဂုတ်လ ၂၆ ရက်နေ့တွင် နိုင်ငံတော် ဗုဒ္ဓသာသနာ့အဖွဲ့ကို စတင်ဖွဲ့စည်းတည်ထောင်ခဲ့သည်။
နိုင်ငံတော်ဗုဒ္ဓသာသနာ့အဖွဲ့၏ ပထမအကြိမ် အစည်းအဝေးကို ၁၉၅၁ ခုနှစ် ဩဂုတ်လ ၂၇ ရက်နေ့တွင် အတွင်းဝန်ရုံး (ဝန်ကြီးများရုံး) ဗုဒ္ဓဘာသာအသင်းတည်ရာ ခန်းမကြီး၌ ကျင်းပခဲ့ပြီး သာသနာရေးကိစ္စအဝဝတို့ကို အသီးသီး တာဝန်ခွဲစေ၍ ကောင်းမွန်စွာဆောင်ရွက် နိုင်ရန် အောက်ပါအဖွဲ့ငယ်(၄) ခုကို ဥပဒေပုဒ်မ ၂၃ နှင့် အညီ ဖွဲ့စည်းခဲ့သည်။
ပရိယတ္တိအဖွဲ့ငယ် ပဋိပတ္တိအဖွဲ့ငယ် ဗုဒ္ဓသာသနာဖြန့်ချိရေးအဖွဲ့ငယ် ဘဏ္ဍာရေးအဖွဲ့ငယ် တော်လှန်ရေးကောင်စီ အစိုးရလက်ထက်တွင် နိုင်ငံတော်ဗုဒ္ဓသာသနာအဖွဲ့အဖြစ် ဆက်လက် ရပ်တည်ခဲ့ရာမှ ၁၉၆၂ ခုနှစ် မေလ ၁၇ ရက်နေ့တွင် နိုင်ငံတော်ဗုဒ္ဓသာသနာ့အဖွဲ့ကို ဖျက်သိမ်းခဲ့ပြီး အောက်ဖော်ပြပါ ဌာနခွဲများဖြင့် သီးခြားဝန်ကြီးဌာန တစ်ခုအဖြစ် ၁၉၇၂ ခုနှစ် မတ်လ ၁၄ ရက်နေ့အထိ တည်ရှိခဲ့သည်- သာသနာ့ညွှန်ကြားရေးဝန်ဌာနခွဲ ပါဠိတက္ကသိုလ်နှင့် ဓမ္မာစရိယဌာနခွဲ ပါဠိပညာရေးဌာနခွဲ ကမ္ဘာ့ဗုဒ္ဓတက္ကသိုလ် ဗုဒ္ဓသာသနာ့အဖွဲ့ တိပိဋကဓရ ‌ရွေးချယ်ရေးအဖွဲ့ ၁၉၇၂ ခုနှစ် မတ်လ ၁၅ ရက်နေ့တွင် အုပ်ချုပ်ရေးစနစ်သစ် ဖော်ထုတ်မှုအစီအစဉ်အရ ယခင်ဖွဲ့စည်းတည်ရှိခဲ့သော ဖော်ပြပါဌာနခွဲများကို ပူးပေါင်း၍ သာသနာရေးဦးစီးဌာနကို ဖွဲ့စည်းပြီး ပြည်ထဲရေးဝန်ကြီးဌာနနှင့် ပူးပေါင်းကာ ပြည်ထဲရေးနှင့် သာသနာရေးဝန်ကြီးဌာနအောက်တွင် သာသနာရေးဦးစီးဌာနလည်း ပါဝင်ခဲ့သည်။
ထိုစဉ်အခါက သာသနာရေးဦးစီးဌာနကို- သာသနာ့ရေးရာနှင့် စာမေးပွဲဌာနခွဲ စီမံခန့်ခွဲရေးနှင့် ပုံနှိပ်ထုတ်ဝေရေးဌာနခွဲ သုတေသနနှင့် ကျမ်းပြုဌာနခွဲ ဟူ၍(၃)ခုဖြင့် ဖွဲ့စည်းထားရှိခဲ့သည်။